**PÁLYAZATI FELHÍVÁS**

**A Duna-Ipoly Nemzeti Park Igazgatóság pályázatot hirdet**

**Ökoturisztikai munkatárs munkakör betöltésére**

**A munkakör főbb feladatai:**

A Duna-Ipoly Nemzeti Park Igazgatóság pályázatot nyert el a Dunakanyar Látogatóközpont kivitelezésére Dömös településen a Gazdaságfejlesztési és Innovációs Operatív Program támogatásával.

Olyan munkatársat keresünk, aki a 3 éves projekt lebonyolítása során:

* a projekttel kapcsolatos kommunikációs feladatokat és marketingtevékenységeket koordinálja,
* a kiviteli terv szinten megtervezett kiállítás, tanösvény és kert kivitelezési munkáit koordinálja,
* a beszerzési feladatokat előkészíti és lebonyolítja,
* kiépíti azokat az értékesítési csatornákat, amely biztosítja a későbbi hatékony működést,
* jó kapcsolatot alakít ki a helyi és térségi turisztikai intézményekkel és a helyi vállalkozókkal,
* előkészíti a központ működtetését.

A projekt fizikai megvalósításáért (építés) és a projekt adminisztrációjáért felelős kollégával szoros együttműködésben történik a munkavégzés.

**A munkavégzés helye:** Duna-Ipoly Nemzeti Park Igazgatóság

Központi Iroda

1121 Budapest, Költő utca 21.,

illetve a kivitelezés során a helyszínen, Dömösön

**Pályázati feltételek:**

• magyar állampolgárság

• cselekvőképesség

• büntetlen előélet (hatósági erkölcsi bizonyítvány)

• MsC egyetemi végzettség (pedagógiai, kommunikáció, természettudományi)

• felhasználói szintű MS Office ismeret (irodai alkalmazások)

• „B" kategóriás vezetői engedély

• egy európai nyelvből államilag elismert középfokú C típusú nyelvvizsga

**Előnyt jelent:**

• turisztikai területen szerzett szakmai tapasztalat

• több nyelv ismerete vagy felsősokú idegennyelvtudás

• határozott fellépés

• jó szervezőképesség

**A pályázathoz csatolni kell:**

* a pályázó személyi adatait és elérhetőségeit (telefon, e-mail cím) is tartalmazó, részletes szakmai önéletrajzát fényképpel
* motivációs levelet

A munkaviszony 3 hónap próbaidő kikötésével **határozott időre létesül.**

**A pályázat benyújtásának határideje:** 2017. május 25.

**A pályázat benyújtásának feltételei:**

A pályázatot egy példányban, zárt borítékban kell eljuttatni a Duna-Ipoly Nemzeti Park Igazgatósághoz **postai úton** (1525 Budapest, Pf. 86.), vagy **személyesen** az Igazgatóság ügyfélfogadási irodájának titkárságán (1121 Budapest, Költő utca 21.), vagy **e-mailben** a dinpi@dinpi.hu címre kell benyújtani Füri András igazgató nevére címzetten, az előírt határidőn belül.

A borítékon, e-mail tárgyában kérjük feltüntetni: Ökoturisztikai munkatárs

**A pályázat betölthető:** bírálat után azonnal

**A pályázat elbírálásának határideje:** a benyújtási határidőt követő 30 napon belül

A pályázók a pályázat eredményéről az elbírálást követő 8 napon belül értesítést kapnak.